অনুপ্রবেশ ইস্যুতে নিয়ে সরব মোদি

কলকাতা: অনুপ্রবেশ ইস্যু নিয়ে এবার সরব প্রধানমন্ত্রী নরেন্দ্র মোদি (Narendra Modi)। শুক্রবার কলকাতা মেট্রোর ইয়োলো লাইন উদ্বোধনে এসে তিনি বলেন, ‘এখান থেকে অনুপ্রবেশকারীদের তাড়াতে হবে তো? কে তাড়াবে? আপনাদের ভোট। বিজেপিকে জেতান। অনুপ্রবেশকারীরা বাংলা ছেড়ে পালাবে।’ ২০২৬-এর বিধানসভা নির্বাচনে যে এই ইস্যুকে সামনে রেখে ময়দানে নামবে বিজেপি (BJP) তা কার্যত স্পষ্ট করেলেন মোদি।

আরও পড়ুন: মেট্রো উদ্বোধন নিয়ে মোদিকে কুণাল ঘোষের ‘পাঁচ’ প্রশ্ন

উল্লেখ্য, দমদমের প্রশাসনিক সভায় বক্তব্য রাখলেন প্রধানমন্ত্রী (Pm Narendra Modi)। হাওড়া মেট্রো স্টেশনের সাবওয়ে, কোনা এক্সপ্রেসওয়ের ৬ লেন-সহ একাধিক সরকারি প্রকল্পের উদ্বোধন করলেন প্রধানমন্ত্রী। শুভেন্দু-শমীক-শান্তনুকে পাশে নিয়ে ৩ মেট্রো রুটের উদ্বোধন করেন মোদি। তবে ফের ‘ব্রাত্য’ দিলীপ ঘোষ।

দমদমের সভায় শিল্পবার্তা মোদির। তিনি বলেন, “বিজেপি ক্ষমতায় এলে বিজেপি শিল্পতালুক হবে”। এদিনের সভা থেকেও প্রধানমন্ত্রীর মুখে অপারেশন সিঁদুরের নাম। অপারেশন সিঁদুরের ঢালাও প্রশংসা করে মোদি বলেন, “আমাদের সেনারা আতঙ্কবাদীদের এমন শিক্ষা দিয়েছে যে, পাকিস্তানের ঘুম উড়ে গিয়েছে। দেশের তৈরি অস্ত্র ব্যবহার হয়েছে। বাংলার সেনাদের শ্রদ্ধা।”